जम्मू। पाकिस्तानी सेना ने जम्मू कश्मीर के पुंछ जिले में नियंत्रण रेखा के निकट अग्रिम चौकियों को आज निशाना बनाते हुए मोर्टार दागे तथा छोटे हथियारों से गोलीबारी की। एक रक्षा प्रवक्ता ने बताया, ‘‘भारतीय सेना ने मुंहतोड़ जवाब दिया।’’ प्रवक्ता ने बताया, ‘‘पाकिस्तानी सेना ने नियंत्रण रेखा से लगे पुंछ और भीमबेर गली सेक्टर में सुबह करीब सवा आठ बजे से बिना किसी उकसावे के अग्रिम चौकियों को निशाना बनाया। उन्होंने छोटे हथियारों, स्वचालित रायफलों से गोलीबारी की और मोर्टार दागे।’’